এমিরেট্‌স স্টেডিয়াম
এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।
লন্ডন
ক্রীড়াক্ষেত্রেও লন্ডনের গুরুত্ব অনেক। আর্সেনাল ও টটেনহাম লন্ডনের দুই স্থানীয় ফুটবল ক্লাব দল, লন্ডনের শহরতলী ওয়েম্বলির স্টেডিয়ামে ফুটবল অ্যাসোসিয়েশন (এফ এ) কাপ ফাইনাল অনুষ্ঠিত হয়। লর্ডস মাঠ ইংরেজ ক্রিকেট তথা বিশ্ব ক্রিকেটের সবচেয়ে সম্মানবাহী ঐতিহাসিক মাঠ হিসেবে পরিচিত, যেখানে ইংল্যান্ডের জাতীয় ক্রিকেট দল ও বিদেশী দলগুলি টেস্ট ম্যাচ খেলে থাকে। আর লন্ডনের আরেক শহরতলী উইম্বলডনের ঘাসাচ্ছাদিত কোর্টগুলিতে টেনিসের ৪টি প্রধান বাৎসরিক প্রতিযোগিতার একটি অনুষ্ঠিত হয়।